Document ID: 32004R0130

Kommissionens forordning (EF) nr. 130/2004
af 26. januar 2004
om ændring af forordning (EF) nr. 1518/2003 om gennemførelsesbestemmelser for ordningen med eksportlicenser inden for svinekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), særlig artikel 8, stk. 2, artikel 13, stk. 12, og artikel 22, og
ud fra følgende betragtninger:
(1) For øjeblikket er situationen på markedet for svinekød problematisk, og markedet bør støttes ved hjælp af eksportrestitutioner for produkter henhørende under KN-kode 0203.
(2) Ifølge artikel 2, stk. 1, i Kommissionens forordning (EF) nr. 1518/2003(2) er eksportlicensen gyldig i 90 dage fra udstedelsesdatoen. For hurtigt at lette presset på markedet og muliggøre en forbedring af markedspriserne bør de erhvervsdrivende dog tilskyndes til at afvikle eksporterne med restitution hurtigere. Der bør derfor fastsættes en kortere gyldighedsperiode for de eksportlicenser, der udstedes som led i denne foranstaltning.
(3) I betragtning af stigningen i restitutionerne i forhold til tidligere bør beløbene for sikkerhedsstillelsen i bilag I til forordning (EF) nr. 1518/2003 tilpasses.
(4) Forordning (EF) nr. 1518/2003 bør ændres i overensstemmelse hermed.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 1518/2003 foretages følgende ændringer:
a) I artikel 2, stk. 1, tilføjes følgende afsnit:"For produkter henhørende under KN-kode 0203 er de eksportlicenser, der udstedes i februar 2004, dog kun gyldige indtil udgangen af den anden måned efter måneden for deres udstedelse, og de licenser, der udstedes i marts 2004, er kun gyldige indtil udgangen af den måned, der følger på måneden for deres udstedelse."
b) Bilag I affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den gælder for eksportlicenser, som der ansøges om fra den 27. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. januar 2004.

Labels: 3
17